Lav et referat af nedenstående tekst:

Tekst:
Følg med i nedtagningen - Vi ved at mange følger med i nedtagningen af Mårup Kirke, og vi offentliggør derfor den plan, der ligger for arbejdet, oplyser Skovrider Jesper Blom-Hansen. - Så sent som i går lavede vi en ændring af planen for at imødekomme Mårup Kirkes Venner, som har ønsket mulighed for at lave et værdigt "afskedsarrangement". Vi har i Skov- og Naturstyrelsen stor respekt for Mårup Kirkes Venner, og det store arbejde de har udført over årene. Skov- og Naturstyrelsen har derfor prøvet at rykke lidt rundt på de mange moduler, som sådan et nedtagningsprojekt består af, og har fundet en løsning, hvor det stadig vil være muligt at holde et arrangement i den sidste weekend i august, siger Jesper Blom-Hansen og tilføjer: - Der er jo heller ingen i Skov- og Naturstyrelsen, som ikke er berørt af at skulle nedtage den næsten 800 år gamle kirke, men som ansvarlig myndighed er der ikke længere nogen vej udenom. Vi er nødt til at tænke på sikkerheden først. Venter med nedtagning Oprindeligt var arkæologisk optegnelse, dokumentation af kalkmalerier og nedtagning af inventar, programsat til at skulle foregå samtidigt i uge 35 og 36.  Skov- og Naturstyrelsen venter nu med nedtagning af inventar til uge 36, så det ovennævnte arrangement kan gennemføres. Til gengæld kan registreringsarbejdet foregå uden at skulle tage hensyn til de øvrige håndværkere i uge 35. Planen Nedtagningen er planlagt som nedenstående: (Med de forbehold som nedtagning af en 800 år gammel bygning giver) Uge 35: Arkæologisk registrering og dokumentation af kirken Dokumentation af kalkmalerier Flytning af ankret fra Cresent Opstilling af infotavle Forberedelse af depotplads Uge 36: Nedtagning af inventar Opstilling af byggestillads Øvrig indretning af arbejdsplads Uge 37:Nedtagning af blytag Nedtagning af tagspær og loft Nedtagning af vinduer Uge 38-39: Nedtagning af mure til 2 meters højde Uge 40: Optagning af gulvfliser Etablering af nyt "gulv". Uge 41: Oprydning og klargøring til publikum

Referat:
Planen for nedtagning af Mårup Kirke er nu offentliggjort, for at give alle mulighed for at følge nedtagningsarbejdet. Planen er justeret, således der bl.a. gives plads til afskedsarrangement.